Bada. Choi Sung-hee (1980-yil 28-fevralda tugʻilgan), professional ravishda Bada nomi bilan tanilgan, janubiy koreyalik qoʻshiqchi, bastakor, aktrisa va teleboshlovchi. U 1997-yilda Janubiy Koreyaning S.E.S. qizlar guruhi aʼzosi sifatida debyut qilgan. S.E.S. 2002-yil dekabr oyida tarqatib yuborilganidan soʻng, u oʻzining birinchi „A Day of Renew“ yakkaxon studiyaviy albomini 2003-yil oktyabr oyida chiqargan. Oʻshandan beri qoʻshiqchilik faoliyatini "Aurora, Eyes, V.I.P, GoGoGo, Queen" va "Mad" kabi qoʻshiqlar bilan davom ettirgan. Qoʻshiq yozish va ijro etishdan tashqari "Notre-Dame de Parij", "200 pounds Beauty", "Legally Blonde" va "Mozart!" kabi sahna musiqalarining asl va koreys talqinlarioda ishtirok etishi orqali oʻzini aktrisa sifatida ham namoyon qilgan. U "Eng yaxshi aktrisa" sifatida uchinchi Musical mukofotini qoʻlga kiritgan va shu kungacha oʻnta klipda rol ijro etgan. Faoliyati. Bada S.E.S. bilan 1997-yilda debyut qilgan. Guruh 1997-yil 1-noyabrda "I’m Your Girl" debyut albomini chiqargan. Keyinchalik S.E.S. eng koʻp albomi sotilgan K-pop qizlar guruhiga aylangan. Guruh debyutidan keyin beshta koreys, ikkita yapon albomini chiqargan. Guruh tarqalishidan oldin 2002-yil oxirida „"Friend"“ nomli koreys albomini chiqardi. Aʼzolar Bada va Eugene SM Entertainmentdan ajralib chiqqan, Shoo esa 2006-yilgacha kompaniyada qolishni tanlagan. 2020-yil 19-aprelda Bada butun dunyo boʻylab COVID-19 ga qarshi kurashayotgan tibbiyot mutaxassislari uchun Yang Hee-eunning „Evergreen“ qoʻshigʻining yangicha talqinini ijro qilgan hamda 19-aprel inqilobining 60 yilligini nishonlash uchun 33 nafar qoʻshiqchi bilan sahnada chiqish qilgan. Shaxsiy hayoti. 2017-yil 13-yanvarda uning agentligi oʻzidan toʻqqiz yosh kichik restoran egasiga turmushga chiqishini tasdiqlagan. Uning toʻyi 2017-yil 23-martda Seulda boʻlib oʻtdi. 2020-yil 30-avgust kuni Bada oʻzining fanakkauntida homiladorligi haqida post joylashtirgan. 2020-yil 7-sentyabrda u birinchi qiz farzandini dunyoga keltirgan.